**Erindringsmedaljen for Krigen 1848-50** er en medalje, man kunne ansøge om at få tildelt, hvis man enten i [hæren](https://da.wikipedia.org/wiki/H%C3%A6ren) eller i [søværnet](https://da.wikipedia.org/wiki/S%C3%B8v%C3%A6rnet) havde deltaget i felttoget 1848-50 – også kendt som [Treårskrigen](https://da.wikipedia.org/wiki/Tre%C3%A5rskrigen) eller [1. Slesvigske krig](https://da.wikipedia.org/wiki/1._Slesvigske_krig). Medaljen blev stiftet af [Christian 9.](https://da.wikipedia.org/wiki/Christian_9.) den [10. juni](https://da.wikipedia.org/wiki/10._juni) [1875](https://da.wikipedia.org/wiki/1875) og blev administreret af [Krigsministeriet](https://da.wikipedia.org/wiki/Krigsministeriet).

Man blev ikke automatisk tildelt Erindringsmedaljen for Krigen 1848-50, hvis man havde deltaget i felttoget 1848-50. Man skulle selv udfylde en grå ansøgning, hvorefter det blev undersøgt, om der var belæg for at tildele medaljen til ansøgeren. På denne ansøgning skulle man besvare følgende spørgsmål:

 *Berettiget Nielsen*

|  |  |
| --- | --- |
| ***Spørgsmål*** | ***Svar*** |
| *Hvad er Deres fulde Navn?* | Jens Steffensen |
| *Hvilken Dag og hvilket Aar er De født?* | Den 24de februar 1823 |
| *I hvilket Aar har De deeltaget i Krigen?* | I 1849 og 50 |
| *Ved hvilken Afdeling (Institution) tjente De dengang?* | Første Forstærknings Jægerkorps |
| *Ved hvilket Compagni, Escadron eller batteri stod De?* | 4de Kompagni |
| *Hvilket Numer havde de?* | No 35 |
| *Fra og til hvilken Dag var De tjenestgjørende?* | Fra 1ste August 1848 og til Sørensdag (23 okt) 1851 under xxxxx |
| *Tjente De som Menig eller som Befalingsmand?* | Som Befalingsmand, underkorporal |
| *Blev De saaret i Krigen? Naar?* | Nai |
| *Har De ligget paa Lazareth? Paa hvilket?* | Nai |
| *Blev De fangen i Krigen? Naar og hvor?* | Nai |
| *Har De Pension eller Invalidforsørgelse? Hvilket Numer har Deres Pensionsbrev?* | Nai |
| *Er De Medlem af ,,De Danske Vaabenbrødres Selskab”? I hvilken af dettes Afdelinger og i hvilket Numer staaer De?* | Nai |
| *Hvilken er Deres nuværende Stilling?* | Gaardmand |
| *Hvor har De nu Bopæl? (Hvis de ikke boer i en Kjøbstad, bedes Amt, Herred, Sogn og By opgivet?* | I LadbyOdense Amt, Bjerge Herred, Kjølstrup Sogn, Ladby By |
| *Hvilken er Deres nuværende Adresse?* | Til Gaardmand Jens Steffensen Ladby, pr Kjerteminde. |

Hvis man fandt, at der var belæg for at tildele medaljen til ansøgeren, fik vedkommende et diplom sammen med medaljen, der kom i en lille hvid papæske. Medaljen var i privat eje og ville, efter ejerens død, gå i arv til efterkommerne.